Source: https://neslusa.sk/informacia-o-povinnosti-zosuladenia-udajov-s-katastrom
Timestamp: 2019-01-21 22:13:52+00:00

Document:
Informácia o povinnosti zosúladenia údajov s katastrom - Obec Nesluša
Informácia o povinnosti zosúladenia údajov s katastrom
Uverejnené: piatok, 09. marec 2018, 08:18
Obec Nesluša zastúpená starostkou obce Ing. Zuzanou Jancovou, na základe podnetu komisií Obecného zastupiteľstva v Nesluši oboznamuje obyvateľov obce Nesluša s niektorými ustanoveniami katastrálneho zákona, zákona o ochrane a využívaní poľnohospodárskej pôdy a zároveň upozorňuje, že je povinnosťou obyvateľov riadiť sa uvedenými zákonmi.
Podľa § 19 písm. a) zákona č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov vlastníci a iné oprávnené osoby sú povinní dbať, aby všetky údaje katastra týkajúce sa nehnuteľností alebo vlastníka nehnuteľností, ako aj zmeny týchto údajov mohli byť v katastri riadne evidované, a ohlásiť každú zmenu okresnému úradu do 30 dní odo dňa vzniku, zmeny alebo zániku rozhodujúcej skutočnosti a na vyzvanie okresného úradu predložiť v určenej lehote doklady na zápis týchto údajov do katastra; na fyzické osoby sa nevzťahuje povinnosť ohlasovať údaje o nehnuteľnostiach uvedené vo verejných listinách a v iných listinách.
Podľa § 3 ods. 1 písm. d) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov každý vlastník poľnohospodárskej pôdy (ďalej len „vlastník“) alebo nájomca a správca poľnohospodárskej pôdy (ďalej len „užívateľ“) je povinný usporiadať a zosúladiť poľnohospodársky druh pozemku s jeho evidenciou v katastri.
Podľa § 3 ods. 2 zákona č. 220/2004 Z.z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov na účel uvedený v odseku 1 písm. d) je vlastník, prípadne užívateľ povinný požiadať orgán štátnej správy ochrany poľnohospodárskej pôdy (§ 23) (ďalej len „orgán ochrany poľnohospodárskej pôdy“) o zmenu druhu pozemku podľa § 11 alebo § 19 alebo o vyznačenie zmeny druhu pozemku v katastri, ak takáto zmena nevyžaduje rozhodnutie orgánu ochrany poľnohospodárskej pôdy podľa tohto zákona.
(§ 20 pís. c) orgánom ochrany poľnohospodárskej pôdy je Okresný úrad Žilina – Pozemkový a lesný odbor)
Podľa § 29 ods. 4 zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov vlastníci nehnuteľností, objektov a zariadení, ktoré boli k 1. máju 2004 vybudované na poľnohospodárskej pôde bez rozhodnutia o odňatí alebo príslušného povolenia, sú povinní od 1. mája 2004 usporiadať druh pozemku v katastri podľa § 11 a 19 do 1. januára 2015.

References: § 19
 § 3
 § 3
 § 11
 § 19
 § 29
 § 11